**מכרז מספר 10/2019 גזבר ברשות המקומית**

**כפיפות ניהולית:** ראש המועצה

**דרגה:** העסקה בחוזה בכירים 95%-85% משכר מנכ"ל, בכפוף לקבלת האישורים הדרושים ממשרד הפנים. **שיעור המשרה**: 100% משרה.

עיקרי התפקיד:

 ● **ניהול המערכת הכלכלית והכספית של הרשות, ובכלל זה הכנה של הצעת התקציב והכנה של הדו"חות הכספיים, בהתאם לחקיקה ולכללי ניהול חשבונות מוניציפאליים שקבע משרד הפנים:**

✓גיבוש התקציב השנתי והרב שנתי של הרשות המקומית בהתאם למדיניות ראש הרשות ומנכ"ל המועצה ובכפוף להוראות הדין הקיים.

 ✓ גיבוש מדיניות הרשות בנושאי כספים.

 ✓ ניהול המשאבים הכספיים של הרשות.

 ✓ ניהול מערכת החשבונות של הרשות.

✓ ייצוג עמדת יחידת הכספים )בישיבות פנימיות) ועמדת הרשות (בפורומים חיצוניים).

• **גיבוש התקציב השנתי והרב שנתי של הרשות המקומית בהתאם למדיניות ראש הרשות ומנכ"ל המועצה ובכפוף להוראות הדין הקיים:**

 ✓ גיבוש הצעות להרחבת מקורות ההכנסה והמימון לרשות.

. ✓ הכנת התקציב הרגיל ותקציב המילואים של הרשות וסיוע בהכנת תב"רים ואישורם במשרד הפנים, בהתאם לצרכי היחידות ומדיניות הרשות, כפי שהוגדרה.

• **ניהול המשאבים הכספיים של הרשות**:

✓ הפעלת מערך גביית מיסים, אגרות והיטלים מקומיים והגדלת הכנסותיה העצמיות של הרשות.

✓ בקרה על גיוס כספים ממקורות שונים וגיוס כספים מבנקים ומוסדות אחרים.

✓ תכנון השקעות בהתאם להנחיות משרד הפנים והוראת הדין הקיים.

✓ פיקוח על הוצאות ובקרה תקציבית של כלל יחידות הרשות המקומית וזאת לצורך שמירה על האיזון התקציבי בין הכנסות להוצאות.

✓ מיצוי המקורות התקציביים מכלל משרדי הממשלה המעבירים תקציבים לרשות.

✓ מעקב פיקוח ומתן דיווח לראש הרשות/מנכ"ל המועצה ולגורמים שונים, על ביצוע התקציב בפועל ואיתור מכשלות תקציביות בזמן אמת.

✓ אחריות ובקרה תקציבית על עלויות שכר עובדי הרשות.

✓ בקרה על תהליך הזמנות רכש, בין היתר, במסגרת בקשה לקבלת הצעות, חוזים ומכרזים.

• **ניהול מערכת החשבונות של הרשות:**

 ניהול ופיקוח על יחידת השומה, הגבייה, תקציבים, חשבות לסוגיה, הנהלת חשבונות, נכסים, שכר, מחסנים, אינוונטר וקניינות, בכפוף להוראות החוק.

✓ פיקוח על ניהול כספי הרשות מול גופים פיננסיים.

✓ תכנון תזרים מזומנים צפוי של הרשות המקומית ובקרה על יישומו.

✓ פיקוח על ניהול המערך החשבונאי, על פי כללי משרד הפנים, לרישום חשבונאי של כל הפעולות הכספיות בספרים הראשיים.

✓ פיקוח על רישום וניהול ספרי העזר וספרי המלוות והתאמתם לספרים הראשיים.

✓ פיקוח על הכנת דו"חות, על פי דרישות הדין הקיים ובהתאם להנחיות משרד הפנים.

**• ייצוג עמדת יחידת הכספים (בישיבות פנימיות) ועמדת הרשות (בפורומים חיצוניים(:**

✓ השתתפות בישיבות מועצת הרשות לצורך הצגת חוות דעת מקצועית ובישיבות וועדות אחרות של הרשות המקומית.

✓ מתן ייעוץ פיננסי שוטף, לראש הרשות/למנכ"ל ולגורמי ניהול ברשות מקומית.

✓ אישור תקציבי להתקשרויות ולהעסקת עובדים חדשים בטרם החל תהליך הגיוס.

✓ ייצוג הרשות המקומית בנושאים פיננסיים בפני משרד הפנים ומשרדי ממשלה אחרים ובפני גופים נוספים ככל שיידרש.

• **איזון בין צרכי הרשות לבין הצורך לשמירה על איזון תקציבי.**

**• מטלות נוספות בהתאם לבקשת ראש הרשות או מנכ"ל המועצה.**

**תנאי סף:**

**השכלה**

בעל תואר אקדמאי באחד מהתחומים הבאים: כלכלה, חשבונאות, ראיית חשבון, מנהל עסקים, מדיניות ציבורית, מנהל ציבורי ו/או הנדסת תעשייה וניהול או בעל תואר אקדמי אחר, שסיים את קורס הגזברים ברשויות המקומיות בהצלחה וזכאי לקבל תעודה על כך.

**ניסיון תעסוקתי:**

ניסיון תעסוקתי מצטבר בתחום הכספים והגזברות )כגון: ניהול חשבונות, הכנת תקציב, חשבות שכר, ניהול גביה, הכנת דו"חות כספיים וכדומה( – לפחות 7 שנות ניסיון תעסוקתי.

**ניסיון ניהולי:**

(הכוונה לניסיון בניהול כללי, ניהול מו"מ, בניה וניהול תקציב, הנחיה והובלה של צוות עובדים באופן ישיר או עקיף) בהיקף משמעותי המונה 5 עובדים לפחות, לפחות 4 שנות ניסיון ניהולי.

**ניסיון ניהולי חלופי במכרז פומבי בלבד** – מתייחס למי שהועסק ברשות מקומית מספר שנים השווה לדרישה בנושא שנות הניסיון התעסוקתי, בתפקיד מקצועי עצמאי ברמת מנהל מחלקה ומעלה )בהתאם לרמת הרשות בחוברת מסלולי הקידום(. יובהר כי שנות הניסיון שתילקחנה בחשבון הינן רק שנות עבודתו של המועמד בתפקיד ברמת מנהל מחלקה ומעלה ולא כל שנות עבודתו ברשות המקומית. מובן, כי דרישה חלופית זו היא בנוסף לדרישת הניסיון התעסוקתי וההשכלה כאמור לעיל.

**מועמד שייבחר ולא מילא לפני כן תפקיד של גזבר ברשות מקומית במשך שנתיים לפחות, יחויב להשתתף בקורס גזברים ברשויות המקומיות בתוך שנתיים מיום תחילת עבודתו כגזבר ברשות המקומית. סיום בהצלחה של קורס הגזברים מהווה תנאי לקידום שכר העובד על פי חוזה הבכירים. תנאי זה נוסף לתנאים הקיימים ומפורטים בחוזר המנכ"ל 2011/1.**

**כישורים אישיים:**

**תכונות אישיות:** אמינות ומהימנות, קפדנות ודייקנות בביצוע, ערנות ודריכות, הבנה ותפיסה, כושר למידה, מרץ ופעלתנות, שקדנות וחריצות, יכולת התבטאות בכתב ובע"פ, יחסי אנוש טובים.

**תכונות ניהול וארגון:** יכולת קבלת החלטות, כושר ניהול עובדים והנעתם, כושר עבודה בצוות, יכולת ארגון ותכנון, יכולת תיאום, פיקוח ובקרה, סמכותיות, נשיאה באחריות, כושר ניהול מו"מ, ייצוג הרשות בפני גורמים חיצוניים, עבודה בשעות בלתי שגרתיות.

**דרישות ייחודיות לתפקיד:**

ידיעת חוק התקציב, הכרת התכ"מ וכל תקנה, הוראה ונוהל, הקשורים בניהול כספי המועצה.

**מצבי תפקיד**:

התמודדות עם לחץ ושחיקה, טיפול בו זמנית במספר נושאים, התמדה, יכולת פתרון בעיות.

**דרישות נוספות**:

• תושב ישראל.

• לא הורשע בעבירה שיש עימה קלון.

• אינו חבר בהנהלה פעילה של מפלגה או בהנהלה פעילה או גוף דומה אחר של רשימת מועמדים שהתמודדה בבחירות לרשות מקומית.

• לא כיהן כחבר מועצה ברשות המקומית במהלך עשר השנים האחרונות.

• לא כיהן כחבר מועצה ברשות מקומית הגובלת עם הרשות המקומית במהלך השנתיים האחרונות.

• לא היה מועמד בבחירות האחרונות לרשות מקומית.

• שליטה מלאה בשפה העברית – חובה.

• חובה היכרות עם תוכנת . OFFICE-

**מסמכים שיש לצרף לבקשה**:

• קורות חיים

• תעודות המעידות על השכלה וניסיון נדרשים.

• המלצות

**●** שאלון אישי

● שאלון ניגוד עיניים

את קורות החיים והתעודות יש למסור במשרד מנכ"ל המועצה במעטפה סגורה, כל יום עד 15:00, פקס 08-8592947 או בדואר אלקטרוני moran@bney-ayish.muni.il

מועד הגשה אחרון יום שלישי 21.5.2018 עד השעה 13:00

טלפון לבירורים: מורן 08-8595113.

בכבוד רב,

אריה גארלה

ראש המועצה